Zmluva o spolupráci
uzavretá medzi zmluvnými stranami :

Poskytovateľ:
BALANCEmónia

občianske združenie

Zastúpený: Mgr. Lujza Michalovičová, predseda o.z.
IČO:  42394864
DIČ :
Sídlo: J. Bánika 2009/4, Zvolen 96001
Bankové spojenie:  Fio banka, a.s.               
Číslo účtu v IBAN:  SK1883300000002100783283
Registrácia MV SR dňa 20.2.2015 pod VVS/1-900/90-45605








(ďalej len  „poskytovateľ „)
a  
Objednávateľ:
Centrum voľného času DOMINO
Bela IV. 1567/6, 960 01  Zvolen 

Zastúpený: Mgr. Monikou Koreňovou, riaditeľka

IČO : 37 894 081

DIČ : 2021615937
Nie je  platcom DPH

Bankové spojenie:    VÚB, a.s., pobočka Zvolen   

Číslo účtu č.  1704013859/0200

Registrácia : zriaďovateľ Mesto Zvolen



(ďalej len „objednávateľ“)

I.  Všeobecné ustanovenie
1. Poskytovateľ sa zaväzuje, že podľa tejto zmluvy bude pre objednávateľa vykonávať výchovno-vzdelávaciu a organizačnú činnosť špecifikovanú v čl. II. tejto zmluvy.
 2. Objednávateľ sa zaväzuje  poskytovateľovi za riadne vykonanú činnosť zaplatiť odmenu v zmysle čl. III. tejto zmluvy.
II. Predmet zmluvy

1. Predmetom tejto zmluvy je záväzok poskytovateľa pravidelne vykonávať v školskom  roku 2020/21 1x týždenne, t.j. 4 x mesačne v budove CVČ Domino vo Zvolene pravidelnú tanečnú výchovno - vzdelávaciu činnosť v záujmovom útvare (ďalej len „ZÚ“) tanečný krúžok HIP-HOP a DISCO-CLIP CLUB.

2. Zároveň poskytovateľ súhlasí, že podľa potreby CVČ Domino vystúpi s členmi tanečného ZÚ n               a verejných propagačných podujatiach CVČ. 
3. Zároveň sa strany dohodli, že poskytovateľ môže využívať priestory objednávateľa podľa dohody aj nad rozsah dohodnutej činnosti, za čo nebude poskytovateľovi poskytnutá žiadna ďalšia odmena navyše a zo strany objednávateľa nebude od poskytovateľa žiadané nájomné za užívanie priestorov.
III. Odmena a platobné podmienky
1. Za riadne vykonaný predmet zmluvy uvedený v čl. II. tejto zmluvy si zmluvné strany dohodli odmenu vo výške  mesačne  25,- Eur/1 hodina (dvadsaťpäť eur). 
2. V prípade, že sa normatív  na člena ZÚ na rok 2021 v zmysle nového platného  VZN Mesta Zvolen výrazne zníži, bude adekvátne k tomu  znížená mesačná odmena poskytovateľa, s čím poskytovateľ vopred súhlasí.
3. Poskytovateľ je povinný  viesť pravidelne triednu knihu s evidenciou a dochádzkou členov ZÚ a poskytnúť ju vedeniu CVČ k nahliadnutiu. Eviduje platby členov ZÚ v TK.  
4. Poskytovateľ vyhotoví objednávateľovi  mesačne faktúru a odovzdá alebo pošle na konci mesiaca, najneskôr do 3. dňa nasledujúceho mesiaca hospodárke CVČ.  Bez splnenia  podmienok uvedených v bode 1. a v bode 2. tohto článku zmluvy nebude odmena splatná. Splatnosť faktúry je 14 dní                  odo dňa jej doručenia objednávateľovi.
IV. Ostatné dojednania
1. Táto zmluva môže zaniknúť:

a/ dohodou zmluvných strán 
b/ výpoveďou 

Výpovedná lehota je jeden mesiac, počíta sa od prvého dňa mesiaca nasledujúceho po doručení  výpovede druhej zmluvnej strane.

2. Zmluva je vyhotovená v dvoch rovnopisoch, jedna pre objednávateľa a jedna pre poskytovateľa.

3. Zmluva nadobúda platnosť dňom jej podpisu obidvoma zmluvnými stranami. Zmluva nadobúda účinnosť v zmysle §47a ods. 1. Občianskeho zákonníka v znení neskorších predpisov, t.j. dňom nasledujúcim po dni zverejnenia zmluvy na webovom sídle objednávateľa.

4. Zmluva sa uzatvára na dobu určitú, odo dňa nadobudnutia účinnosti tejto zmluvy od 02.10.2020 – 30.6.2021. 
5. Ostatné zmeny a doplnky zmluvy možno uskutočniť len písomne dodatkom k tejto zmluve, inak je zmena či doplnenie neplatné.

6.  Zmluvné strany podpisom prejavujú súhlas s jej obsahom a prehlasujú, že obsah zmluvy im je zrozumiteľný a zmluvu neuzatvárajú v tiesni.

CVČ DOMINO  vo Zvolene prijalo v roku 2017 protikorupčnú politiku a na základe toho všetci zamestnanci CVČ sa zaväzujú riadiť nasledovným usmernením:

1. Zmluvné strany sú si vedomé, že v Slovenskej republike je trestným činom ponúkanie, poskytnutie alebo prijatie úplatku. 

2. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade                                        s protikorupčnými zákonmi. 

3.  Zmluvné strany sa zaväzujú dodržiavať nasledovné protikorupčné zásady:

a) neposkytovať alebo neponúkať žiadne plnenie s cieľom presadiť svoj zámer či získať preňho

súhlas, podporu alebo povolenie, ak má príjemca právnu zodpovednosť alebo je v postavení,

v rámci ktorého je schopný toto konanie ovplyvniť. Neposkytovať platby niekomu, kto

zabezpečuje  výchovno – vzdelávací  alebo administratívny proces, za cieľom zvýhodnenia alebo uprednostňovania tohto procesu;

b) neposkytovať alebo neponúkať platby zástupcom, zákazníkom, zmluvným partnerom,

dodávateľom alebo inej tretej strane (alebo zamestnancovi niektorej z nich), za účelom zvýhodnenia podmienok pri  uzatvorení či prijatí za priaznivejších podmienok ako tých, ktoré by boli inak ponúknuté;

c) neprijať od tretích osôb platby, ktoré majú viesť z Vašej strany k uzatvoreniu zmluvy alebo

prijatiu iného záväzku alebo ich uzatvorenie či prijatie za výhodnejších podmienok ako tie,

ktoré by boli inak akceptované;

d) odmietať  akékoľvek formy korupcie alebo úplatkárstva
Súhlasím s protikorupčnou politikou.........................................................................................................

a zároveň
dávam CVČ Domino vo Zvolene výslovný súhlas so spracúvaním osobných údajov uvedených v tejto zmluve, v rozsahu mojich osobných údajov uvedených v záhlaví tejto zmluvy, na účely súvisiace s touto zmluvou, za podmienok ustanovených v § 11 zákona č. 122/2013 Z. z. o ochrane osobných údajov. Vyhlasujem, že tento súhlas so spracúvaním osobných údajov je  platný počas celej doby trvania tejto zmluvy. Vyššie uvedené potvrdzujem svojím vlastnoručným podpisom.
Vo Zvolene dňa 02.09.2020

              
    Vo  Zvolene dňa 02.09.2020

Poskytovateľ:




                 Objednávateľ:

......................................................                                        ...................................................

         BALANCEmónia



   Centrum voľného času DOMINO

     Mgr. Lujza Michalovičová                                                       Mgr. Monika Koreňová  

             predseda o. z. 





             riaditeľka CVČ


   vedúca ZÚ



               
              

